ব্লু লাইনে স্বয়ংক্রিয় গেট বদলানোর সিদ্ধান্ত মেট্রো কর্তৃপক্ষের

কলকাতা: ৪০ বছরের পুরনো এই ব্লু লাইন এখন যত সমস্যার কেন্দ্রে রয়েছে। কলকাতা মেট্রোর (Kolkata Metro) সমস্যার জালে নিত্যযাত্রীরা একেবারে বিপর্যস্ত। দক্ষিণ কলকাতার কবি সুভাষ স্টেশনের একটা অংশে ভাঙনের পর এই সমস্যা যেনও আরও বেড়েছে। নিত্যদিন হয় যান্ত্রিক সমস্যা না হয় মেট্রোপথের স্বয়ংক্রিয় গেট খুলতে সমস্যা, আবার কোনও সময় মেট্রো লেট তো কোনও সময় স্টেশনে দীর্ঘক্ষণ গেট খুলে দাঁড়িয়ে মেট্রো। যার খেসারত দিতে হচ্ছে নিত্যযাত্রীদের। এরমধ্যেই দমদম এবং শহিদ ক্ষুদিরামের মধ্যে রাত্রিকালীন পরিষেবা এ বার পুরোপুরি বন্ধ করে দিয়েছে মেট্রো। এবার যাত্রীস্বার্থে ব্লু লাইনে স্বয়ংক্রিয় গেট বদলানোর সিদ্ধান্ত মেট্রো কর্তৃপক্ষের।

কলকাতা মেট্রোর সবথেকে পুরনো লাইন হল ব্লু লাইন। তবে বর্তমানে সেখানে প্রতিদিনই নানান রকমের সমস্যা দেখা দিচ্ছে। তাই সেই সমস্যাগুলি দ্রুত সমাধান করার উদ্যোদী মেট্রো কর্তৃপক্ষ। দক্ষিণেশ্বর-শহিদ ক্ষুদিরাম মেট্রোপথের স্বয়ংক্রিয় গেটের ভোল পাল্টচ্ছে। নতুন কিউআর কোড যুক্ত কাগজের টিকিট চালুর পর থেকেই শহরের লাইফলাইনে যাত্রীদের ঢোকা-বেরোনোর পথে সমস‌্যা হচ্ছিল। অনেক ক্ষেত্রেই খুলতে চায় না গেট। তাছাড়াও বহু গেটেরই বেহাল অবস্থা। তাই এই গোটা মেট্রোপথের সমস্ত স্বয়ংক্রিয় গেট (এএফসি, পিসি) বদলে ফেলা হচ্ছে। ইতিমধ্যেই দরপত্র আহ্বান করা হয়েছে।

আরও পড়ুন:পার্ক স্ট্রিটে যুবক খুনের ঘটনায় গ্রেফতার ২

যাত্রীদের অভিযোগ, মেট্রো থেকে নেমে এই স্বয়ংক্রিয় গেট দিয়ে বেরোতে সমস‌্যা হয়। সব সময় গেট খুলতে চায় না। স্মার্ট কার্ড ছোঁয়ালেও তা খুলতে চায় না বলে অভিযোগ। গেট না খোলায় দীর্ঘ লাইন পড়ে যায়। কাগজের টিকিট ভাঁজ হয়ে গেলেই তার কিউআর কোড আর ‘রিড’ করতে পারে না এই গেট। ফলে তা খোলে না। মেট্রো সূত্রে খবর, মোট ১৩৩টি নতুন গেট বসানো হবে ২৫টি স্টেশনে। ফলে যাত্রীদের আর মেট্রো স্টেশনে ঢুকতে বেরেতে সমস‌্যা হবে না। মাস কয়েকের মধ্যেই এই গেটগুলো সব বদলে ফেলা হবে বলেই জানা গিয়েছে। মেট্রো সূত্রে খবর, ২০১১ সালে অধিকাংশ স্টেশনে এই গেটগুলো বসানো হয়েছিল। ফলে এগুলোর বয়স প্রায় ১৫ বছর হতে চলল। পুরনো আমলের গেট বলে সেই সব যন্ত্রাংশও পাওয়া যায় না। যে কারণে পুরনো গেট সারানোর বদলে নতুন গেট বসানোর সিদ্ধান্ত হয়েছে। বরানগর, দক্ষিণেশ্বরের মতো নতুন যে স্টেশন রয়েছে, সেগুলোর ক্ষেত্রে অবশ‌্য এই ধাপে নয়া গেট বসবে না।

অন্য খবর দেখুন